उम्र पर उमर अब्दुल्ला : बूढ़ा हो रहा हूं  
देश में सबसे कम उम्र का मुख्यमंत्री होने का तमगा खोने के चंद दिन बाद उमर अब्दुल्ला ने कहा कि उन्हें लगता है कि वह ‘बूढ़े हो रहे हैं।’
देश में सबसे कम उम्र का मुख्यमंत्री होने का तमगा खोने के चंद दिन बाद उमर अब्दुल्ला ने गुरुवार को कहा कि उन्हें लगता है कि वह ‘बूढ़े हो रहे हैं।’ उन्होंने माइक्रोब्लॉगिंग साइट ट्विटर पर लिखा, ‘मैं बूढ़ा हो रहा हूं। अब मैंने पढ़ने के लिए चश्मा पहनना शुरू कर दिया है।’ जम्मू कश्मीर के मुख्यमंत्री ने ट्विटर पर अपनी एक तस्वीर भी डाली है जिसमें वह पढ़ने वाले चश्मे के साथ नजर आते हैं। अखिलेश यादव के उत्तर प्रदेश का मुख्यमंत्री बनने से पहले उमर अब्दुल्ला सबसे कम उम्र के मुख्यमंत्री थे।